open-index/open-wikipedia-markdown huggingface dataset:
Օլեգ Գրիգորև

**Օլեգ Վլադիմովիչ Գրիգորև** (, ), ռուս տնտեսագետ, վերլուծաբան, առաջին դասի պետական խորհրդական։ «Օլեգ Գրիգորևի «Նեոկոնոմիկա» գիտահետազոտական կենտրոնի ղեկավար»։

## Կենսագրություն
1982 թվականին ավարտել է Մոսկվայի պետական համալսարանի տնտեսագիտական ֆակուլտետը՝ տնտեսական կիբեռնետիկա մասնագիտությամբ, որից հետո՝ 1982-1989 թվականներին եղել է ԽՍՀՄ Ռուսաստանի գիտությունների ակադեմիայի Կենտրոնական տնտեսագիտության և մաթեմատիկայի ինստիտուտի գիտաշխատող։ Այնուհետև երեք տարի աշխատել է Մոսկվայի քաղաքացիական շինարարության պետական համալսարանի շինարարների առաջատար ուսուցման կենտրոնական միջգերատեսչական ինստիտուտում։ ԽՍՀՄ-ի փլուզման ժամանակ, 1991-ից մինչև 1992 թվականը, նա եղել է Ռուսաստանի Գերագույն խորհրդի խորհրդական, այնուհետև եղել է Ռուսաստանի արդյունաբերողների և գործարարների միության փորձագիտական ինստիտուտի աշխատակից (1992-1994)։

1994-1997 թվականներին Գրիգորևը զբաղեցրել Է Պետական դումայի տնտեսական քաղաքականության կոմիտեի աշխատակազմի ղեկավարի տեղակալի պաշտոնը, որտեղից անցել է ՌԴ նախագահի տնտեսական կառավարման բաժնի պետի պաշտոնին (1997-1998)։ 1998-1999 թվականներին նա եղել է հարկային քաղաքականության վարչության պետ, ինչպես նաև՝ կատարել է Ռուսաստանի ձեռներեցության զարգացման պետական կոմիտեի նախագահի տեղակալի պարտականությունները, 2000-2001 թվականներին եղել է Ռուսաստանի Պետական եկամուտների կոմիտեին կից «Էկոբանվտանգություն» գիտա-հետազոտական կենտրոնի տնօրենը։ 2003-2004 թվականներին նա եղել է ռադիոնավիգացիայի և ժամանակի ռուսական ինստիտուտի փոխտնօրեն։

2004-2008 թվականներին Օլեգ Գրիգորևը եղել է քաղաքային և պետական կառավարման ռուսական համակարգերի անկախ մասնագետ, որից հետո՝ 2008-2011 թվականներին աշխատել է որպես ավագ տնտեսագետ «ՆԵՈԿՈՆ» փորձագիտական խորհրդատվության ընկերությունում։ 2011 թվականի հոկտեմբերից նա հանդիսանում էր սեփական նախագծի՝ «Օլեգ Գրիգորևի «Նեոկոնոմիկա» գիտահետազոտական կենտրոնի» հիմնադիր և գիտական ղեկավար։ Մասնագիտացել է մակրոէկոնոմիկայի վրա, աշխատել է Ռուսաստանի տնտեսության վրա վերաբնակեցման համակարգի ազդեցության խնդրի վրա, հանդես է եկել որպես փորձագետ մի շարք ընկերությունների և ԶԼՄ-ների համար, ներառյալ «Բիզնես Online», TASS, «Մոսկովսկի կոմսոմոլեց», «Վեչերնայա Մոսկվա» և «Իզվեստիա» թերթերը, «Էքսպերտ» ամսագիր, ինչպես նաև՝ «Ֆինամ» ներդրումային ընկերությունը։

## Գրականություն
* 
* 
* 
* 
* 

## Ծանոթագրություններ

## Արտաքին հղումներ
* 
* 
** 

Կատեգորիա:Մոսկվայի պետական համալսարանի շրջանավարտներ
Կատեգորիա:Ռուս տնտեսագետներ
Գյունեյփայա Ներքին

**Գյունեյփայա Ներքին**, գյուղ Արցախի Մարտակերտի շրջանում։

Բնակչության մասին տվյալներ չեն պահպանվել։

## Ծանոթագրություններ

Կատեգորիա:Մարտակերտի շրջանի բնակավայրեր
Կատեգորիա:Մարտակերտի շրջանի գյուղեր
Հացավան (Մարտակերտի շրջան)

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Հացավան**, գյուղ Արցախի Հանրապետության Մարտակերտի շրջանում։

2000 թվականի հունիսի 6-ին Յարմջան վերանվանվել է Հացավան անվամբ։

### Հայ-ադրբեջանական պատերազմ (2020)

2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո։

## Պատմամշակութային հուշարձաններ
Գյուղում կա հայրենական մեծ պատերզամում զոհվածների հիշատակին կանգնեցված հուշարձան։

## Ծանոթագրություններ

Կատեգորիա:Մարտակերտի շրջանի բնակավայրեր
Կատեգորիա:Մարտակերտի շրջանի գյուղեր
Դավիթ Խաչատրյան

**Դավիթ Սլավիկի Խաչատրյան** (հունվարի 14, 1982, Երևան, Հայկական ԽՍՀ, ԽՍՀՄ), ֆինանսաբանկային համակարգի մասնագետ, տնտեսագետ։
Հայաստանի աշխատանքի և սոցիալական հարցերի նախարարի տեղակալ (2020 թ., դեկտեմբերի 22)։

## Կրթություն
1989 թվականին ընդունվել է Երևանի Անտոն Չեխովի անվան թիվ 55 դպրոցը։ 1999 թվականին դպրոցն ավարտելուց հետո սովորել և 2003 թվականին ավարտել է Երևանի պետական համալսարանի տնտեսագիտության ֆակուլտետը՝ ստանալով տնտեսագետի որակավորում։
2017 թվականին անցել է Հայաստանի ամերիկյան համալսարանի՝ «Նախագծերի կառավարման պրոֆեսիոնալ (PMP) Հավաստագրման նախապատրաստական կուրսը»։

## Աշխատանքային գործունեություն
Մասնագիտական գործունեությունը սկսել է 2006 թվականից «Արդշինբանկ» ՓԲԸ-ում՝ զբաղեցնելով տարբեր պաշտոններ։ 2009-2010 թվականներին աշխատել է ԱԿԲԱ-Կրեդիտ Ագրիկոլ բանկում՝ որպես Մեթոդաբանության բաժնի առաջատար մասնագետ։ 2010 թվականին աշխատել է «Արդշինինվեստբանկ» ՓԲԸ-ում՝ որպես Մեթոդաբանության բաժնի պետ, իսկ 2012-2017 թվականները զբաղեցրել է նույն բանկի Որակի կառավարման և մեթոդաբանության վարչության պետի պաշտոնակատարի, վարչության պետի, Որակի կառավարման վարչության պետի, այնուհետև՝ Կազմակերպչական զարգացման վարչության պետի պաշտոնները։ 2017-2018 թվականներին աշխատել է «Սոֆթ Կոնստրակտ» ընկերությունում՝ զբաղեցնելով Կորպորատիվ զարգացման գծով տնօրենի պաշտոնը։ 2019-2020 թվականներին աշխատել է «Հայաստանի պետական հետաքրքրությունների ֆոնդ» ՓԲԸ-ում` որպես Նախագծերի իրականացման դեպարտամենտի ղեկավար, Գործառնական տնօրենի պաշտոնակատար։ 2019-2020 թվականներին աշխատել է «Իմ Տուն» ՓԲԸ-ում՝ որպես տնօրեն։ 2020 թվականին աշխատել է «Հոռեկա Փրոջեքթս» ՍՊԸ-ում՝ զբաղեցնելով գործադիր տնօրենի պաշտոնը։
2020 թվականի դեկտեմբերի 22-ից զբաղեցնում է Հայաստանի Հանրապետության Աշխատանքի և սոցիալական հարցերի նախարարի տեղակալի պաշտոնը։

## Զինվորական ծառայություն
2003 թվականին զորակոչվել է Հայաստանի զինված ուժեր, 2005 թվականին զորացրվել է՝ ստանալով լեյտենանտի կոչում։

## Հանրային գործունեություն
2018 թվականի սեպտեմբերին մասնակցել է Երևանի ավագանու ընտրություններին՝ «Իմ քայլը» կուսակցությունների դաշինքի ընտրացուցակում և ընտրվել է Երևանի Ավագանու կազմում։
Երևանի Ավագանու գործունեության շրջանում հանդիսացել է Երևանի Ավագանու Իրավական հարցերով մշտական հանձնաժողովի անդամ։
2021 թվականի մարտի 17-ին դիմել է ՀՀ կենտրոնական ընտրական հանձնաժողով՝ Երևանի Ավագանու անդամի լիազորությունները վաղաժամկետ դադարեցնելու մասին։
2019 թվականին Երևանի քաղաքապետի որոշման համաձայն նշանակվել է Հանրակրթական հաստատությունների կառավարման խորհրդի անդամի պաշտոնում։

## Ծանոթագրություններ

Կատեգորիա:Հայ տնտեսագետներ
Կատեգորիա:Հայ քաղաքական գործիչներ
Կատեգորիա:ԵՊՀ տնտեսագիտության ֆակուլտետի շրջանավարտներ
Կատեգորիա:Հայ պետական գործիչներ
Նիկի Բլոնսկի

**Նիկի Բլոնսկի** (, ), ամերիկացի դերասանուհի և երգչուհի, որը «Լաք մազերի համար» ֆիլմում կատարած Թրեյսի Թյորնբլադի դերի համար «Կատակերգությունում կամ մյուզիքլում լավագույն կանացի դեր» կատեգորիայում արժանացել է «Ոսկե գլոբուս» մրցանակին։

## Կենսագրություն
Նիկոլ Մարգարեթ Բլոնսկին ծնվել է Նյու Յորքում՝ աշխատավորների ընտանիքում։ Նրա հայրը, որը հրեա է, չի արգելել, որ մայրը դստերը դաստիարակաի կաթոլիկ հավատով։ 2006 թվականին Նիկին ավարտել է միջնակարգ դօպպրոցը։ Այն բանից հետո, երբ նա Բրոդվեյում նայել է «Լաք մազերի համար»-ը, ցանկացել է խաղալ համանուն ֆիլմի Թրեյսի Թյորնբլադի դերը։ «Լաք մազերի համար» ֆիլմի նկարահանումներից առաջ Նիկին աշխատել է *Cold Stone Creamery* ընկերությունում, որն արտադրում է պաղպաղակ։

2011 թվականին Բլոնսկին ստացել է լիցենզիա և Գրեյթ Նեք քաղաքում սկսել է աշխատել վարսավիր։

## Անձնական կյանք
2020 թվականի հունիսի 29-ին Նիկին որպես լեսբուհի կատարել է քամինգ աութ։

## Ֆիլմագրություն

## Մրցանակներ
* 2007 - «Երիտասարդ Հոլիվուդ» («Լաք մազերի համար»)
* 2007 - լավագույն դերասանական անձնակազմի համար «Հոլիվուդյան կինոփառատոն» մրցանակ («Լաք մազերի համար»)
* 2008 - «Լաք մազերի համար» ֆիլմում հաջող դերի համար «Կինոքննադատների հասարակություն» մրցանակ
* 2008 - «Լավագույն երիտասարդ դերասանուհի» կատեգորիայում Հեռուստատեսային կինոքննադատների ասոցիացիայի մրցանակ («Լաք մազերի համար»)

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պարուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի բլոգերներ
Սուրբ Գևորգ վանք (Երկան)

**Երկանի Սուրբ Գեորգ վանք**, Հայ Առաքելական Սուրբ Եկեղեցի, գտնվում է Արևմտյան Հայաստանի Երզնկա քաղաքից մոտ 20 կմ դեպի հարավ-արևելք՝ հայաբնակ Երկան և Կելնցիք գյուղերի հարևանությամբ Տուժիկ լեռան լանջերից մեկի վրա։

Վանական համալիրը բաղկացած էր երկու իրար կից եկեղեցիներից։ Դրանցից մեկը՝ Սուրբ Գեորգն էր, իսկ մյուսը Սուրբ Աստուածածինը։ Երկուսն էլ շատ անխնամ վիճակում էին։ Վանքին էր պատկանում 50 արտավարի չափ տարածք հող և մրգաստան։

Վանքը ունեցել է կացարաններ, վաանապահի և ուխտավորների համար նախատեսված 15-ից 20 սենյակները։ Նաև կար գուղատնտեսական շինություններ՝ տնտեսատուն, ախոռներ և այլն։Շինություններ շրջապատված էր պարիսպով։ Վանքի բակում կար աղբյուր, հավատացյալները լվացվում էին և խմում այդ ջրից ի բժշկություն։
Երզնկայի պղնձագործները, ստանձնել էին վանքի խնամքը, նրանք հանգանակություններ էին անում և հոգ էին տանում վանքի պետքերը։

## Ծանոթագրություններ

Կատեգորիա:Թունջելիի մարզի հայկական վանքեր և եկեղեցիներ
Կատեգորիա:Թուրքիայի հայկական գոյություն չունեցող եկեղեցիներ
Կատեգորիա:Վանքեր այբբենական կարգով
Ձկան աչք գեղարվեստական մշակութային հիմնադրամ

**Ձկան աչք գեղարվեստական մշակութային հիմնադրամ**  հայկական մշակութային խումբ։ Այն ստեղծվել է 2014 թվականին՝ Հայաստանում։ Հիմնադրամի առաքելությունն է մշակութային նախագծերի, մասնավորապես՝ համամարդկային արժեքների վրա հիմնված ֆիլմերի ստեղծումը։ Այն ուղղված է բարձրորակ ֆիլմերի ստեղծմանը, որոնք դուր կգան ինչպես հայկական, այնպես էլ արտասահմանյան հանդիսատեսին։

Հիմնադրամն իր ստեղծման պահից համագործակցել է Հայաստանի ազգային կինոկենտրոնի և Լիտվայի «Artbox Production House»-ի հետ։

## Պատմություն
2014 թվականին նրանք նկարահանել են հայ-լիտվական առաջին գեղարվեստական ֆիլմը՝ «Թևանիկ»-ը։

Հիմնադրամի երկրորդ լիամետրաժ ֆիլմը՝ «Վերջին բնակիչը» ստեղծվել է 2016 թվականին։

Քյոլնում եվրոպական աշխատանքն  ընտրել է *Դրախտի դարպասը* կինոնախագիծը, որը կայացել է հոկտեմբերին։ Պրեմիերան տեղի է ունեցել Հայաստանում՝ 2019 թվականի հոկտեմբերի 17-ին, որին մասնակցել է ավելի քան 600 մարդ։

## Ծրագրեր
Ռեժիսոր Ջիվան Ավետիսյանն ընտրվել է Բեռլինալի տաղանդների շրջանակներում 2020 թվականի *Վերածնունդ* կինոյի նախագծում։ *[[Deutsche Welle]]*-ի խմբագրությունը Բեռլինալեի կինոփառատոնից Ավետիսյանին ընտրել է իր ֆիլմերի մասին վավերագրական ֆիլմի համար։ Ֆիլմը նախատեսվում է արտադրել 2021 թվականի գարնանը-ամռանը։

## Ծանոթագրություններ

Կատեգորիա:2014 հիմնադրումներ Հայաստանում
Կատեգորիա:Հայաստանի հիմնադրամներ
Կատեգորիա:Հիմնադրամներ
Բիչոլլա Տետրաձե

**Բիչոլլա Տետրաձե** (, ), վրացի և ուկրաինացի նորաձևության դիզայներ։

## Կենսագրություն
Սովորել է Վրաստանի Թբիլիսիի գեղարվեստի ակադեմիա և Լոնդոնում՝ Մեծ Բրիտանիայում գտնվող Սուրբ Մարտինի անվան արվեստի և նորաձևության կենտրոնական քալեջում։ 2014-2019 թվականների ընթացքում Բիչոլլան եղել է իտալական «Isabel Garcia» ապրանքանիշի դեմքը։ Ներկայումս ղեկավարում է իր սեփական ապրանքանիշը՝ «Bicholla»-ն։

## Ցուցադրություններ
2011 թվականի հոկտեմբերի 17-ին *Ukrainian Fashion Week-ում* ցուցադրվել է գարուն-ամառ հավաքածուն՝ *ANOUKI BICHOLLA* ապրանքանիշի ներքո։

2012 թվականի մարտի 17-ին *Ukrainian Fashion Week*-ի շրջանակներում *ANOUKI BICHOLLA* բրենդի ներքո տեղի է ունեցել «Աշուն-ձմեռ 2012-2013» հավաքածուի ցուցադրությունը։

2013 թվականի հոկտեմբերի 13-ին *Ukrainian Fashion Week*-ի շրջանակներում կայացել է *Bicholla* ապրանքանիշի «Գարուն-ամառ 2014» հավաքածուի ինքնուրույն ցուցադրությունը։

2014 թվականի մարտի 19-ին *Ukrainian Fashion Week*-ի շրջանակներում կայացել է *Bicholla* ապրանքանիշի «Աշուն-ձմեռ 2014-2015» հավաքածուի ցուցադրությունը։

2017 թվականի մարտի 13-ին Բիչոլլա Տետրաձեն *Mercedes-Benz Fashion Week Russia*-ում անձամբ է ներկայացրել Isabel Garcia ապրանքանիշի կանացի հագուստի աշուն-ձմեռ 2017-2018 սեզոնի սեփական հավաքածուն։

## Ծանոթագրություններ

## Արտաքին հղումներ
* https://www.cosmo.ru/fashion/news/15-03-2017/kakaya-krasota-25-shikarnyh-izyskannyh-platev-i-kostyumov-s-pokaza-isabel-garcia/
* https://www.obozrevatel.com/lady/fashion/84136-kak-sozdavalos-svadebnoe-plate-dzhamalyi-poyavilos-vpechatlyayuschee-video.htm
* https://styler.rbc.ua/rus/zvyozdy/dizayner-svadebnogo-platya-dzhamaly-rasskazal-1493299200.html
* https://www.cosmo.ru/fashion/news/02-10-2015/vera-brezhneva-keti-topuriya-i-drugie-zvezdy-na-otkrytii-butika-isabel-garcia/
* http://www.woman.ru/fashion/medley3/article/154231/ 

Կատեգորիա:Նորաձևության դիզայներներ
Կատեգորիա:Վրացի դիզայներներ
Կատեգորիա:Ուկրաինացի դիզայներներ
Ռոջեր Բոմպաս

**Ռոջեր Բոմպաս** (, ), ամերիկացի հնչյունավորման դերասան, կոմիկ, սթենդ ափ կոմիկ, դերասան, երգիչ։ Առավել հայտնի է «Սպունգ Բոբ Քառակուսի Տաբատ» մուլտսերիալի Սքուիդվարդ Տենտակլես հերոսի հնչյունավորմամբ։

## Վաղ տարիներ
Ռոջեր Բամպասը ծնվել է Լիթլ Ռոքում՝ Արիզոնա նահանգում։ Սովորել է Լիթլ Ռոքի Կենտրոնական միջին դպրոցում, որտեղ ստացել է իր առաջին թատերական կրթությունը։ Արկանզաս նահանգի համալսարանում սովորել է ռադիո և հեռուստատեսություն մասնագիտությամբ, նաև թատերական ֆակուլտետում։ Աշխատել է համալսարանական ավանի ռադիոկայանում, *KAIT-TV* հեռուստակայանում, որը պատկանում էր *[[Raycom Media]]-ին և* *[[American Broadcasting Company|ABC]]-ին*․ այստեղ ունեցել է մի քանի պարտականություն՝ հաղորդավարի, կինոռեժիսորի, օպերատորի, աուդիոտեխնիկի և տեխնիկական ռեժիսորի։ *KAIT*-ում գտնվելու ընթացքում նաև գրել է, եղել է «Mid-Century Nonsense Festival Featuring Kumquat Theater» կատակերգական նախագծի պրոդյուսերը և կատարողը։ Համալսարանն ավարտել է 1976 թվականին, այդ ժամանակ նրա պրոֆեսորներից մեկը խորհուրդ է տվել զբաղվել պրոֆեսիոնալ թատրոնով, նա Նյու Յորք է մեկնել 1977 թվականի հունիսին։

## Կարիերա
1977 թվականին դեր է ստացել երաժշտական և կատակերգական «Դա զվարճալի չէ, դա ցավալի է» ռեալիթի շոուում և նրա հետ հյուրախաղերի է մեկնել մինչև 1978 թվականը։ Նույն թվականին մասնակցել է HBO-ի համար «Disco Beaver from Outer Space» հեռուստաշոուում։ 1979 թվականին Բոմպասը գլխավոր դեր է խաղացել «Jaws 3, People 0» ֆիլմում, որտեղ սիրային տեսարան ուներ Բո Դերեկի հետ։ Սակայն ֆիլմը չեղարկվել է «Ծնոտներ» ֆիլմի ստեղծողների առարկության պատճառով։ 1980 թվականին Բոմպասը ստեղծել է Ֆորտման անունով կերպարը, որը հայտնվել է «National Lampoon White Album» ձայնասկավառակի վրա, որն էլ հետագայում ոգեշնչել է Հովարդ Սթենի կերպարին։

Բոմպասը առավել հայտնի է  Սքուիդվարդ Տենտակլեսի և *[[Nickelodeon]]-ի* «Սպունգ Բոբ Քառակուսի Տաբատ» մուլտսերիալի տարբեր կերպարների հնչյունավորմամբ։ 2012 թվականին Բոմպասը ստացել է «Էմմի» ցերեկային մրցանակի անվանակարգ՝ Սքուիդվարի կերպարի համար։ Նա նաև հայտնի է այն բանով, որ հնչյունավորել է «Առյուծ արքա» մուլտֆիլմի բորենուն, «Ձմեռների զավթիչ»-ի պրոֆեսոր Մեմբրանին և «Երիտասարդ տիտաններ»-ի բժիշկ Լեյթին։ Բոմպասը նաև նկարահանվել է 1960-ական թվականների ֆիլմերում, հայտնվել է նաև բեմում 1970-ական թվականներից մինչև 1980-ական թվականների վերջ։ IMDb տվյալներով՝ Բոմպասը ավելի քան 693 նախագծի հեղինակ է։

## Անձնական կյանք
2019 թվականի հուլիսի 27-ին Բոմպասը ամուսնացել է Անժելա Վան Զանդի հետ, որի հետ հարաբերություններ է ունեցել ավելի քան 50 տարի։

## Ծանոթագրություններ

Կատեգորիա:20-րդ դարի ամերիկացի դերասաններ
Կատեգորիա:21-րդ դարի ամերիկացի դերասաններ
Կատեգորիա:Ամերիկացի երգիչներ
Կատեգորիա:Ամերիկացի կատակերգուներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Դերասաններ այբբենական կարգով
Սամվել Թումանյան

**Սամվել Սարգսի Թումանյան** (), քաղաքական գործիչ, Հայաստանի Ազգային ժողովի նախկին պատգամավոր։

## Կենսագրություն
Սամվել Թումանյանը ծնվել է 1949 թվականի փետրվարի 25-ին Երևանում։ 1971 թվականին ավարտել է Երևանի պոլիտեխնիկական ինստիտուտը։ Ստացել է ճարտարագետ-էլեկտրիկի որակավորումը։ Եղել է ֆիզիկամաթեմատիկական գիտությունների թեկնածու։ 1971-1974 թվականներին ՀԽՍՀ ԳԱ Գորիսի ֆիզիկատեխնիկական կենտրոնում և 1974-1975 թվականներին ԳԱ հաշվողական կենտրոնում աշխատել է կրտսեր գիտաշխատող, իսկ 1975-1979 թվականներին ԵՊՀ հատուկ կոնստրուկտորական բյուրոյում եղել է խմբի ղեկավար, կրտսեր գիտաշխատող, տնօրենի տեղակալ, գլխավոր ճարտարագետ։ 1979-1985 թվականներին եղել է «Անի» ԳԱՄ «Գառնի» գործարանի փոխտնօրեն, «Անի» ԳԱՄ «Արաքս» գործարանի տնօրեն, իսկ 1985-1999 թվականներին եղել է «Անի» ԳԱՄ գործարանի գլխավոր տնօրեն, Երևանի միկրոէլեկտրոնիկայի ԳՀՏԻ տնօրեն։

1999-2003 թվականներին եղել է Ազգային Ժողովի պատգամավոր («Միասնություն» դաշինքի համամասնական ընտրացուցակով)։ Եղել է Ազգային Ժողովի արտաքին հարաբերությունների մշտական հանձնաժողովի անդամ, «Միասնություն» խմբակցության անդամ։ 2003 թվականի մայիսի 25-ին ընտրվել է Ազգային Ժողովի ԱՄ կուսակցության համամասնական ընտրացուցակով։ Եղել է Ազգային Ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ 2005 թվականի փետրվարից եղել է Ազգային Ժողովի արտաքին հարաբերությունների մշտական հանձնաժողովի անդամ։ Եղել է ԱՄ խմբակցության անդամ, ԱՄ անդամ։

## Պարգևներ
1986 թվական-Ժողովուրդների բարեկամության շքանշան։

## Անձնական կյանք
Ամուսնացած է, ունի երկու երեխա։

## Ծանոթագրություններ

Կատեգորիա:20-րդ դարի հայ քաղաքական գործիչներ
Կատեգորիա:21-րդ դարի հայ քաղաքական գործիչներ
Կատեգորիա:Ֆիզիկամաթեմատիկական գիտությունների թեկնածուներ
Սեմյոն Էլգեր

**Սեմյոն Էլգեր** (, չուվաշ.` Çемен Элкер, ),  չուվաշ բանաստեղծ, գրող, հրապարակախոս, հասարակական գործիչ։ 1934 թվականից դարձել է ԽՍՀՄ գրողների միության անդամ։

Չուվաշական ԻԽՍՀ ժողովրդական բանաստեղծ (1940 թվական)։ Աշխատանքային կարմիր դրոշի շքանշանի և Լենինի շքանշանի ասպետ։

## Կենսագրություն
1915 թվականին զորակոչվել է բանակ։ Առաջին համաշխարհային պատերազմի ժամանակ նա ծանր վիրավորվել է (կորցրել է աջ ոտքը), գերեվարվել Ավստրո-Հունգարիայում։

Նույն թվականին նա վերցրեց Էլգեր կեղծանունը, որը հետագայում դարձել է նրա պաշտոնական ազգանունը։

Կազանում անցել է ուսուցիչների վերապատրաստման դասընթացներ։ Աշխատել է հարազատ գյուղի տարրական դպրոցում։

1922-1935 թվականներին եղել է «Լուրեր», «Կոլխոզնիկ յալավե» (Կոլտնտեսական դրոշ) (հետո` «Пирĕн ял»/«Մեր գյուղը»), «Դրոշ» հրատարակությունների աշխատակից։

Եղել է Չուվաշական գրքի հրատարակչության գեղարվեստական խմբագրական խորհրդի գլխավոր խմբագիրը։

Եղել է ՌՍՖՍՀ Գերագույն խորհրդի պատգամավոր։

Մահացել է 1966 թվականի սեպտեմբերի 6-ին, Չեբոքսարիում։ Նրան հուղարկավորել են Չեբոքսարի քաղաքի հիշատակի գերեզմանում։

## Աշխատանքներ
* «Самана» (1928 թվականներ)
* «Юмахсем» (1928 թվական)
* «Хĕн-хур айĕнче» (1931, 1937, 1948 թվականներ)
* «Шурăмпуç килсен» (1940 թվական)
* «Çутă кунсем» (1945 թվական)
* «Вун саккăрмĕш çул» (1948, 1953 թվականներ)
* «Вутпа çулăм витĕр» (1949, 1982 թվականներ)
* «Çырнисен пуххи» (5 տող, 1960-1964 թվականներ)
* «Шĕнкĕл кайăк» (1974 թվական)
* «Хурапа шурă», (1994 թվական)
* «Вăл вилĕмсĕр»

«Шурăмпуç килсен» («Արշալույսին», վեպ, 1958),  «Улăпсем» («Հսկաներ», հեքիաթ, 1959 թվական), «Улăпсем» ստեղծագործությունները թարգմանվել և հրատարակվել են նաև ռուսերեն։

## Հիշատակ
* 1974 թվականին հիմնադրված Չուվաշիայի լրագրողների միության ամենամյա մրցանակներից մեկը կրում է Էլգեր անունը։
* Էլգերի անունով են կոչվել Մոսկվայի Չեբոքսարի շրջանի և Իբրեսի գյուղի փողոցները։
* Բոլշեաբակասինսկու անվան դպրոցի շենքում ստեղծվել է Ս. Էլգերի անունը կրող գրական թանգարան։

## Ծանոթագրություններ

## Գրականություն
* Кузьмин А. И. Художественная проза С. В. Эльгера /А. И. Кузьмин. — Чебоксары: Чувашгосиздат, 1961.- 136 с.
* Сироткин М. Творчество С.Эльгера / М.Сироткин // Записки / НИИ яз., лит., истории и экономики при Совете Министров Чуваш. АССР. — Чебоксары, 1952. — Вып. 6. — С. 67-108.
* Сироткин М. Народный поэт Чувашии Семен Эльгер / М.Сироткин // Дружба.- Чебоксары, 1956. — № 6. — С. 95—115.
* Тихонов П. Памяти Семена Эльгера /П.Тихонов // Чебоксар. новости. — 1999. — 15 мая.
* Элкер Семен Васильевич (1894—1966) // Ими гордится Чувашия. — Чебоксары, 1987. — С. 22-23.
* Юхма М. Улица звездного человека / М.Юхма // Юхма М. Имена улиц, твоих, Чебоксары!. — Чебоксары, 2000. — С. 108—109.

Կատեգորիա:Խորհրդային գրողներ
Կատեգորիա:Խորհրդային բանաստեղծներ
Կատեգորիա:Խորհրդային հրապարակախոսներ
Կատեգորիա:Խորհրդային հասարակական գործիչներ
Կատեգորիա:ԽՍՀՄ գրողների միության անդամներ
Կատեգորիա:Չուվաշ բանաստեղծներ
Յակով Էյդելման

**Յակով Էյդելման** (, ), խորհրդային թատերագետ, լրագրող, հրապարակախոս։

## Կենսագրություն
Առաջին համաշխարհային պատերազմի մասնակից։ Ուսանել է հրեական «Ամանուտ» թատերական ստուդիայում, Կիևում։ Գաղափարախոսության վերաբերյալ հոդվածների հեղինակ, այդ թվում` «Լիտերատուրնայա գազետա»-յի համար։

1942 թվականին նա որպես կամավորր մեկնել է ռազմաճակատ և միացել է Խորհրդային Միության կոմունիստական կուսակցությանը (վտարվել է 1949 թվականին)։ Տանկային ուժերի կապիտան։ 9-րդ գվարդիական մեխանիկացված կորպուսի «Վճռական ճակատամարտ» ռազմական լրագրի թղթակից էր։ Պարգևատրվել է տասնհինգ պարգևներով՝ շքանշաններով և մեդալներով։

Պատերազմից հետո «նա հավաքելէ երիտասարդներին, պատմել է նրանց հրեա ժողովրդի պատմությունը, կարդացել է հրեական բանաստեղծներից, դասավանդել եբրայերեն։ Լսողներից մեկը դատապարտում է գրել նրա դեմ»։

1950 թվականին մեղադրվել է «հրեական բուրժուական նացիոնալիզմի» համար, 10 տարով աքսորվել է աշխատանքային ճամբար, ուղարկվել է Վորկուտա, որտեղ նա խաղացել է Գուլագի թատրոնում։ Ազատ է արձակվել 1954 թվականին։ Իր կյանքի վերջին տարիներին նա կիսել է սիոնիզմի գաղափարները։

Կինը Մարիա Էյդելմանն է (1901-1992)։ Որդին խորհրդային գրականագետ և պատմաբան Նաթան Էյդելմանն է։

## Մատենագրություն
* *Я. Эйдельман.* Удача молодого театра. Литературная газета. 1935. № 32. 10 июня.
* *Я. Эйдельман.* Диспут об Аристократах. Литературная газета. 1935. № 31. 5 июня
* *Я. Эйдельман.* Незаконченные диалоги. Москва: Мосты культуры — Гешарим, 1999

## Ծանոթագրություններ

## Արտաքին հղումներ
* http://www.berkovich-zametki.com/Nomer19/Gelman1.htm
* http://berkovich-zametki.com/2006/Starina/Nomer1/Shalit1.htm

Կատեգորիա:Խորհրդային լրագրողներ
Կատեգորիա:Խորհրդային հրապարակախոսներ
Փոքր Լուսավորչի վանք

**Փոքր Լուսավորչի վանք**, Հայ Առաքելական Սուրբ Եկեղեցի, գտնվում է Արևմտյան Հայաստանի Երզնկա քաղաքից մոտ 25 կմ դէպի հարավ-արևելք հեռավորության վրա Մերճանա լեռների ստորոտին։

Վանքը հայտնի է նաև Չարչարանաց (Տատասկի) Փոքր Լուսավորչի վանք կամ Մերճանա վանք։ Այս վանքը Հայոց ցեղասպանության նախօրեին ամենամեծ և ամենահին վանքերից մեկն էր։

Վանական համալիրի գլխավոր եկեղեցին պարզ կառույց էր, հին ճարտարապետական ոճով կառուցված՝ քարաշեն շինություն։ Վանքը ներառում էր նաև փոքրիկ մատուռ՝ «Սուրբ Լուսավորչի բանտ» անունով։ Եկեղեցում պահվում էր Գրիգոր Լուսավորչի արծաթապատ և ոսկեզոծ աջը, նաև սրբազան անոթներ, մագաղաթե մատեաններ և այլն։
Քանի որ,  կար վտանգ որ քրդական ավազակախմբերը կարող են պաշարել վանքը, այդ իսկ պատճառով վանքի հարստությունը պահվում էր հատուկ թաքստոցներում և դուրս էր բերվում միայն հատուկ արարողությունների ժամանակ։

Մեղուցիկը,Ղարաթուշը, Ագրակը և Ճանճիկենը վանքի թեմական գյուղերն էին, բայց 19-րդ դարի վերջերին դարձել էին քրդաբնակ։ Վանական համալիրը նաև ուներ վանականների համար նախատեսված տուն-կացարաններ, խոհանոց, ճաշարան, մառան և գյուղատնտեսական շինություններ։ Վանքը ուներ բավականին մեծ վարելահող և մարգագետիններ։ Վանքի տարածքը պարիսպապատ էր, հյուսիսային կողմում առկա էր 2 դիտակետ, որի շնորհիվ դիտարկում էին քուրդ ավազակային խմբերի մոտեցումը։

Վանքի առողջ օդը, սառնահամ ջուրը և դրախտային տեսքը այն դարձել էր ուխտագնացների սիրելի վայրերից մեկը։ Վանքը՝ որպես ընտանեկան հանգստի տեղ ընտրել էին անգամ որոշ թուրք պաշտենյաներ։

1870-1895 թվականներին Փոքր Լուսավորչի վանքի վանահայրն էր Տեր Ղևոնդ քահանայ Տեր-Պողոսեյանը։ Նա լինելով, գործունյան և բանիմաց անձնավորություն, կարողացավ  վանքապատկան տնտեսութունը հասցնել որոշակի բարեկեցիկ վիճակի։

1880-ական թվականներին, Փոքր Լուսավորչի վանքը Երզնկայի գավառի միակ վանքն էր որ ուներ արդյունաբեր և ինքնաբավ տնտեսություն։

Տեր Ղևոնդ քահանայ Տեր-Պողոսեյանը օգտագործելով իր ունեցած կապերը,  կարողանում էր տնօիրնել վանքապատկան կալուածքներին և հաջողությամբ դիմադրել համայնքաի կողմից հոգաբարձության հաստատելու բոլոր փորձերին։

Վանքը ծաղկուն շրջանի վերջը տրվում է Համիդյան ջարդերի ժամանակ։

1895 թվականի հոկտեմբեր ամսին վանքը ենթարկվում է քրդական ցեղախմբերի հարձակմանը, այդ ժամանակ սպանվում է Տեր Ղևոնդ քահանայ Տեր-Պողոսեյանը, քանի որ հերոսական դիմադրություն է ցույց տալիս ավազակներին։ Նրան սպանելուց հետո վանքը կողոպտում են։ Հետագայում վանքը շարունակում է տնօրիննել Տեր Ղևոնդ քահանայ Տեր-Պողոսեյանի ընտանիքը։

## Ծանոթագրություններ

Կատեգորիա:4-րդ դարի հայկական վանքեր և եկեղեցիներ
Կատեգորիա:Էրզինջանի մարզի հայկական վանքեր և եկեղեցիներ
Կատեգորիա:Վանքեր այբբենական կարգով
Սեքս/Կյանք

«**Սեքս/Կյանք**» (), ամերիկյան կատակերգական դրամա հեռուստասերիալ, որի հեղինակը Սթեյսի Ռուքեյսերն է, որը պատրաստել է հեռուստասերիալը Նեթֆլիքսի համար։ Հեռուստասերիալը ստեղծվել է Իսթոնի «44 գլուխ 4 մարդու վերաբերյալ» նովելի հիման վրա, պրեմիերան կայացել է 2021 թվականի հունիսի 25-ին։

## Նախապատմություն
Ներկայացվում է, թե ինչպես է «արվարձաններում բնակվող կինը ուղևորություն կատարում ֆանտազիայով լցված հիշողության ճանապարհներով, ինչը իր ներկա ամուսնական կյանքը համեմատության է դնում իր նախկին վայրի կյանքի հետ»։

## Դերասանական կազմ
* Սառա Շահի՝ Բիլլի Քոնելի
* Մայք Վոգել՝ Քուփեր Քոնելի
* Ադամ Դեմոս՝ Բրեդ Սայմոն
* Մարգարետ Օդետ՝ Սաշա Սնոու

## Էպիզոդներ


## Արտադրություն
### Զարգացում
2019 թվականի օգոստոսի 19-ին հայտարարվել է, որ Նեթֆլիքսը պրոդյուսերավորում է հեռուստասերիալի առաջին եթերաշրջանը, որը բաղկացած է ութ էպիզոդից։ Ստեղծել է Սթեյսի Ռուքեյսերը, նաև նա հանդես է եկել Իսթոնի, Մայլս Դեյլի և Լարի Ռոբինսի հետ որպես գործադիր պրոդյուսեր։ Հեռուստասերիալը թողարկվել է 2021 թվականի հունիսի 25-ին։

### Քասթինգ
2020 թվականի հունվարի 30-ին հայտարարվել է, որ Սառա Շահին կատարելու է գլխավոր դերը։ 2020 թվականի մարտի 5-ին հայտարարվել է, որ Մայք Վոգելը, Ադամ Դեմոսը և Մարգարետ Օդետը նույնպես դերակատարում են ունենալու սերիալում։

### Նկարահանում
Հեռուստասերիալի նկարահանումները պաշտոնական տվյալներով ներկայացված են եղել 2020 թվականի գարնանը, բայց այն հետաձգվել է COVID-19 համավարակի պատճառով։ Նկարահանումները սկսվել են 2020 թվականի օգոստոսի 31-ին և ավարտվել են 2020 թվականի դեկտեմբերի 9-ին Կանադայի Միսիսոգա քաղաքում։

## Ծանոթագրություններ

Կատեգորիա:2021 հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան կատակերգական հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Նեթֆլիքսի բնօրինակ ծրագրեր
Ոչ մի խոսք ֆուտբոլի մասին

**«Ոչ մի խոսք ֆուտբոլի մասին»** (), ռեժիսոր Իսահակ Մագիտոնի գեղարվեստական ֆիլմը, որը նկարահանվել է 1974 թվականին։

Նկարահանումներին մասնակցել են «Տորպեդո», «Լոկոմոտիվ», «Սպարտակ» ակումբների նախապատրաստական դպրոցների, «Յունոստ» ֆուտբոլային թիմի և Գոմել քաղաքի մարզչական դպրոցի պատանի ֆուտբոլիստները։

## Սյուժե
Տասնչորս տարեկան Սլավիկը,  որը տաղանդավոր ֆուտբոլիստ է, դպրոցի թիմի առաջատարն ու նրա հպարտությունը, քաղաքի մանկական թիմում խաղալու և դրա ավագը լինելու համար դիմում է  մի փոքր խորամանկության և ներկայանում է որպես տասներեք տարեկան։ Հաղթական խաղից հետո Սլավիկի կրտսեր քույրն ամաչում է իր եղբոր փոխարեն և գավաթն ուղարկում է պարտված թիմին։

## Դերերում
* Իրա Վոլկովա – *Նադյա Կորոտկովա
*Վիկտոր Խարիտոնով – *Սլավիկ Կորոտկով
*Միշա Տուրչենկով – *Բուզուլուկով
*Տանյա Գորոդնիչևան – *Տոմկա
*Եվգենյա Ուրալովա – *Նադյայի և Սլավիկի մայրը
*[[Ալեքսանդր Դեմյանենկո]] – *Նադյայի և Սլավիկի հայրը
*Բորիս Կուդրյավցև – *պապ
*Վլադիմիր Գրամմատիկով – *Կիմ Պետրովիչ, մարզիչ
*Ինգա Բուդկևիչ – *Բուզուլուկովի մայրը
*Գերտրուդե Դվոյնիկովա – *Գալինա Իվանովնա, անգլերենի ուսուցիչ
*Նիկոլայ Պարֆյոնով – *երազի կերպար
*Նիկոլայ Սկորոբոգատով – *ոստիկան
*Արտյոմ Կարապետյան – *աշխարհագրության ուսուցիչ
*Նադեժդա Կարպուշինա – *տարրական դպրոցի ուսուցիչ
*Տատյանա Գավրիլովա – *Կոլյայի մայրը
*Ելիզավետա Կուզյուրինա – *դպրոցի տնօրեն
*Թամարա Յարենկո – *ուսմասվար
*Իյա Մարկս
*Արկադի Մարկին – *Կոլյա
*Լիդիա Կորոլյովա
*Իլյա Բասկին
*Ալեքսանդր Շիրվինդտ – *հեղինակի ձայն կադրից դուրս
*Ֆեոդոր Չերենկով – *մկրատ հնարքով գոլ խփող խաղացող

## Նկարահանող խումբ
* Սցենարի հեղինակ՝ Անատոլի Գրեբնև
*Բեմադրող ռեժիսոր՝ Իսահակ Մագիտոն
* Բեմադրող օպերատոր՝ Լեոնիդ Պետրով
* Կոմպոզիտոր՝ Ալեքսանդր Զացեպին

## Ծանոթագրություններ

## Արտաքին հղումներ
* ruskino.ru
* Фёдор Черенков в фильме «Ни слова о футболе»
* 
* 

Կատեգորիա:1970-ականների ռուսերեն ֆիլմեր
Կատեգորիա:1974 ֆիլմեր
Կատեգորիա:Խորհրդային մանկական ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ֆիլմեր ֆուտբոլի մասին
Հովհաննես Աղպաշյան

**Հովհաննես Եսայու Աղպաշյան**, *Խիկար* (), հայ երգիծաբան, հրապարակախոս, խմբագիր, թարգմանիչ։ Եղել է «Յառաջ» թերթի գլխավոր խմբագիրը։

## Կենսագրություն
Հովհաննես Եսայու Աղպաշյանը ծնվել է 1910 թվականին (այլ տվյալներով՝ 1909 թվականին) Կեսարիայի Ճյուճյուն (Ջուջան) գյուղում՝ մուսալեռցիների ընտանիքում։ Աշխատակցել է Բեյրութի մի շարք պարբերականների, եղել «Ժողովուրդի ձայն» հասարակական-քաղաքական օրաթերթի, 1943 թվականին՝ նույնանուն գրական, գիտական ամսաթերթի, 1948 թվականին՝ «Ժողովուրդի պայքար» պարբերականի, «Մեր նշանաբանն է «յառաջ»» (1965 թվականից կոչվել է «Յառաջ») շաբաթաթերթի գլխավոր խմբագիրը։

## Ստեղծագործություններ
Լույս են տեսել Աղպաշյանի «Մեր խմբագիրները» (1970), «Բաղաձայն սենֆոնի հայ անաւարտ դատի» (1973), «Ա՜խ, լաճեր տնաւեր եւ Ապու Հասսուն եւ իր էշն ասուն» (1980), «Մեղրամոմէ կիսանդրիներ» (1986) երգիծական, «Պայքարի ոլորապտոյտին մէջ» (2001) երկերը, «Անուրախ մանկութիւն» (1985) հուշագրությունը։

Տպագրվել է նաև արաբագիր մամուլում։ Այնտեղ լույս են տեսել Աղպաշյանի՝ Պետրոս Դուրյանի, Գրիգոր Զոհրապի, Երուխանի, Ռուբեն Զարդարյանի և այլոց ստեղծագործությունների թարգմանություններ, արաբերեն թարգմանել և առանձին գրքով հրատարակել է Երվանդ Օտյանի «Ընկ. Փանջունի ի Ծապլվար» վեպը, արաբերենից հայերեն՝ Մարտուն Ապպուտի «Ֆարէս աղա» («Յառաջ», 1968, ապրիլ-նոյեմբեր) երգիծական վեպը։

Հեղինակ է նաև «Արաբական ազգային ազատագրական զարթօնքը» (1959) աշխատության։

Տպագրվել է *Խիկար* կեղծանվամբ։

## Գրականություն
2017 թվականին Բեյրութում լույս է տեսել Հովհաննես Աղպաշյանի որդու՝ Պարույր Աղպաշյանի «Հովհաննես Աղպաշյան» ժողովածուն, որը ինքնատիպ ձոն է անվանի խմբագրին, ազգային և հասարակական գործչին։ Գիրքը տպագրվել է նրա մահվան 30-րդ տարելիցի կապակցությամբ։ Գրքում բազմակողմանիորեն ներկայացված են Հովհաննես Աղպաշյանի կյանքը և ստեղծագործական ուղին։

## Ծանոթագրություններ

Կատեգորիա:Հայ երգիծաբաններ
Կատեգորիա:Հայ թարգմանիչներ
Կատեգորիա:Հայ խմբագիրներ
Կատեգորիա:Հայ հրապարակախոսներ
Ճրագ

**Ճրագ**, գյուղ Արցախի Հանրապետության Մարտակերտի շրջանում։ Մտնում է Վանք համայնքի կազմի մեջ։

## Աշխարհագրություն
Գյուղը գտնվում է Արցախի Հանրապետության հյուսիսային հատվածում՝ Մարտակերտի շրջանում՝ նախկին Ծար գավառում։ Բնակավայրը տեղաբախշված է Խաչեն գետի վերին հոսանքում՝ Նարեշտար գյուղից ոչ շատ հեռու։

## Պատմություն
Գյուղում և մերձակա հանդամասերում պատահականորեն հայտնաբերված հնագիտական նյութերը, միջնադարյան գերեզմանոցի և որոշ շինությունների հետքերը հիմք են տալիս ասելու, որ վերոհիշյալ տարածքում հին բնակավայր է եղել։ Խաչեն գետի վերին հոսանքում գտնվող ալպյան մարգագետիններին տիրելու նպատակով 18-րդ դարի սկզբներից սկսած քոչվոր իսլամադավան անասնապահ ցեղերի ճնշումը հայկական բնակավայրերի վրա սաստկացել էր։ 18-րդ դարի վերջերին և 19-րդ դարի սկզբներին Ղարաբաղի Իբրահիմ խանը, թրքախոս քրդական ցեղերի հետ համագործակցելով, հայերին դուրս մղեցին վերոհիշյալ շրջաններից։ Ավելի քան 150 տարի բնակավայրը անտեր վիճակում էր։ 1921 թվականին հայկական բնակավայրի տարածքը բռնակցվել էր Ադրբեջանին։ Իրենց ցեղակիցների ծրագիրը իրագործելու համար, ինչպես նաև ԼՂԻՄ-ը թուրքական և թրքախոս քրդերի բնակավայրերով շրջափակելու նպատակով խորհրդային տարիներին հայկական ավերված գյուղում Ադրբեջանի իշխանությունները քուրդ մի քանի ընտանիքներ են բնակեցրել։

Գյուղը անվանվել էր Չրաղլու։ Ընդհանուր առմամբ Չրաղլու և Չրաղ անուններով գյուղեր կան Քաշաթաղի շրջանում և Քարվաճառում՝ Դուխտու գետի վերին հոսանքում։ Վերոհիշյալ բոլոր գյուղերում էլ հայկական հետքերը տեսանելի են։ Չրաղլուն 1923-1930 թվականներին մտնում էր Կարմիր Քուրդիստանի օկրուգի, իսկ 1930 թվականին՝ Քելբաջարի շրջանի կազմի մեջ։ 1993 թվականին հայկական բանակի ռազմագործողության արդյունքում բնակավայրն ազատագրվել է։ 1995 թվականին այստեղ վերաբնակություն են հաստատել Ադրբեջանից բռնագաղթած հայ մի քանի ընտանիքներ։ Գյուղը ստացել էր Ճրագ անվանումը։

## Բնակչություն
2015 թվականին Ճրագ գյուղում բնակվում է 6 մարդ, կա 4 տնտեսություն։

Գյուղը էլեկտրաֆիկացված է։ Խմելու ջրի հարցը լուծվել է գյուղում գործող բնական աղբյուրների հաշվին։

Բնակավայրի ազգաբնակչության փոփոխությունը.

## Ծանոթագրություններ

Կատեգորիա:Մարտակերտի շրջանի բնակավայրեր
Կատեգորիա:Մարտակերտի շրջանի գյուղեր
Նարեշտար

**Նարեշտար**, գյուղ Արցախի Հանրապետության Մարտակերտի շրջանում։ Մտնում է Վանք համայնքի կազմի մեջ։

## Անվան ստուգաբանություն
Ինչպես ցույց է տալիս տեղանվան ստուգաբանությունը, բնակավայրն անվանակոչվել է համանուն լեռնային բարձունքից կամ լեռնաշղթայից՝ առնչվելով «Նար» արևի պաշտամունքի հետ, որը բառացի կարող է իմաստավորվել որպես «սուրբ արևասար»։

## Աշխարհագրություն
Գյուղը գտնվում է Արցախի Հանրապետության հյուսիսային հատվածում՝ Մարտակերտի շրջանում՝ նախկին Խաչեն գավառում։ Բնակավայրը տեղաբախշված է Խաչեն գետի վերին հոսանքում։

## Պատմություն
Գյուղում և շրջակա տարածքներում հայտնաբերված հնագիտական նյութերը, միջնադարյան գերեզմանոցի և որոշ շինությունների հետքերը հիմք են տալիս ասելու, որ վերհիշյալ տարածքում հին բնակավայր է եղել։

Խաչեն գետի վերին հոսանքում գտնվող ալպյան մարգագետիններին տիրելու նպատակով 18-րդ դարի սկզբներից սկսած քոչվոր մուսուլմանական անասնապահ ցեղերի ճնշումը հայկական բնակավայրերի վրա սաստկացել էր։

Ղարաբաղի Իբրահիմ խանը, թրքախոս քրդական ցեղերի հետ համագործակցելով, հայերին դուրս մղեց վերոհիշյալ շրջաններից։

Ավելի քան 150 տարի բնակավայրը անտերության էր մատնվել։

1921 թվականին նախկին հայկական բնակավայրի տարածքը ներառվել էր ԼՂԻՄ Մարտակերտի վարչական շրջանի կազմի մեջ։

Ադրբեջանական իշխանությունները, ԼՂԻՄ-ի ազգագրական դեմքը փոխելու և վերջնական հայաթափելու նպատակով մարզի տարածքի առանցքային վայրերում թուրքերով և քրդերով բնակեցված գյուղեր էին հիմնել։ Այդպիսի բնակավայրերից մեկն էլ դարձավ նախկին հայկական Նարեշտար գյուղը, որը գտնվում էր դեպի  ալպյան մարգագետինները տանող ճանապարհի վրա։

1993 թվականին Արցախի Հանրապետության Պաշտպանության բանակի ռազմագործության արդյունքում միջնադարյան հայկական բնակավայրը ազատագրվել է։

1995 թվականին այդտեղ վերաբնակել են Ադրբեջանից բռնագաղթված մի քանի հայ ընտանիքներ։

Գյուղը շարունակվում է կրել իր պատմական Նարեշտար անվանումը։ Այն վարչականորեն մտնում է Վանքի համայնքի կազմի մեջ։

## Բնակչություն
1987 թվականին Նարեշտարում արդեն կար 70 տուն, 382 բնակիչ։

Նարեշտարում 2010 թվականին կար 2 տուն, 2 մարդ։

2015 թվականին Նարեշտար գյուղում բնակվում է 4 մարդ, կա 2 տնտեսություն։

2018 թվականի տվյալներով՝ 1 տուն, 3 մարդ։ Նրանց հիմնական զբաղմունքը անասնապահությունն է։

Բնակավայրի ազգաբնակչության փոփոխությունը.

## Տնտեսություն
1930  թվականին գյուղում կոլտնտեսություն էր կազմավորվել։ Այն 1988 թվականին միավորվել էր Վանքի պետական տնտեսությունը։ Ապախոշորացումից հետո՝  1988 թվականին, Նարեշտարի կոլտնտեսությունը առանձնացվել էր։

Գյուղը էլեկտրաֆիկացված է։ Խմելու ջրի հարցը լուծվել է գյուղում գործող բնական աղբյուրների հաշվին։

## Պատմամշակութային հուշարձաններ
Նարեշտար գյուղում կան պատմամշակութային հուշարձաններ` դամբարաններ (մ.թ.ա. II-I հազ.)։

## Ծանոթագրություններ

Կատեգորիա:Մարտակերտի շրջանի բնակավայրեր
Կատեգորիա:Մարտակերտի շրջանի գյուղեր
Սամսոն Սարգսյան

**Սամսոն Կամոյի Սարգսյան** (), քաղաքական գործիչ, Հայաստանի Ազգային ժողովի նախկին պատգամավոր,

## Կենսագրություն
Սամսոն Սարգսյանը ծնվել է 1968 թվականի սեպտեմբերի 8-ին Հոկտեմբերյանի շրջանի Նորապատ գյուղում։ Ավարտել է Արմավիրի «Արարատ» համալսարանը։ 1988 թվականին եղել է «Արաքս» կոոպերատիվի անդամ, արտադրամասի պետ, փոխտնօրեն, իսկ 1992 թվականին եղել է «Արթուր» ՍՊԸ-ի հիմնադիր տնօրեն։ 1999 թվականի մայիսի 30-ին ընտրվել է Ազգային Ժողովի պատգամավոր թիվ 38 ընտրատարածքից։ Եղել է Ազգային Ժողովի պետական-իրավական հարցերի մշտական հանձնաժողովի անդամ։ Եղել է «Միասնություն» խմբակցության անդամ, ԺԴԿ վարչության անդամ։

## Անձնական կյանք
Ամուսնացած է, ունի երկու երեխա։

## Ծանոթագրություններ

## Արտաքին հղումներ
Մանիքլու

**Մանիքլու**, գյուղ Արցախի Մարտակերտի շրջանում։

Նախկինում մտնում էր Ելիզավետպոլի նահանգի Ջևանշիրի գավառի մեջ։

## Բնակչություն
1906 թվականին ուներ 163 ադրբեջանցի բնակիչ։

## Ծանոթագրություններ

Կատեգորիա:Մարտակերտի շրջանի բնակավայրեր
Կատեգորիա:Մարտակերտի շրջանի գյուղեր
Յոան Գուֆրան

**Յոան Գուֆրան** (), ֆրանսիացի ֆուտբոլիստ, Հայաստանի ֆուտբոլի առաջնության «Արարատ-Արմենիա» ֆուտբոլային ակումբի կիսապաշտպան։

## Ակումբային գործունեություն
## Միջազգային կարիերա

## Ծանոթագրություններ

Կատեգորիա:Արարատ-Արմենիայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Բորդոյի ֆուտբոլիստներ
Կատեգորիա:Կանի ֆուտբոլիստներ
Կատեգորիա:Գյոզտեպեի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տղամարդկանց ֆուտբոլի կիսապաշտպաններ
Երեք զինվոր

**«Երեք զինվոր»** (, այլ անուն՝ «Ինչո՞ւ եք այստեղ», ռուս․՝ «Зачем вы здесь?»), խորհրդային համր գեղարվեստական ֆիլմ, որը նկարահանել է ռեժիսոր Ալեքսանդր Իվանովը 1932 թվականին։

Ֆիլմի պրեմիերան տեղի է ունեցել 1932 թվականի նոյեմբերի 6-ին։ Ֆիլմը համարվում է կորած։

## Սյուժե
Ֆիլմը պատմում է 1919 թվականին Օդեսան օկուպացրած ինտերվենտների գնդի երեք զինվորների ճակատագրի մասին։

Նրանցից մեկը բանվոր է, որը կապվում է բոլշևիկյան ընդհատակի հետ, մյուսը՝ գյուղացի է, որը տարվում է հեղափոխական գաղափարների հանդեպ համակրանքով։ Երրորդը գրասենյակային ծառայող է և դառնում է հեղափոխության ակտիվ թշնամի։

## Դերերում
* Անդրեյ Կոստրիչկին – *Պիեռ Բրոգար, շարքային, գյուղացի
* Պյոտր Պիրոգով – *Պոլ Բերտրան, շարքային, բանվոր
* Եվգենի Չերվյակով – *Ժակ Պելտյե, շարքային, գրասենյակային աշխատող
* [[Սերգեյ Գերասիմով (կինոռեժիսոր)|Սերգեյ Գերասիմով]] – *Պողպատե գնդի հրամանատար
* Ելենա Կուզմինա – *Մադլեն Էնուա
* Վարվառա Մյասնիկովա – *շրջկոմի օտարերկրյա կոլեգիայի աշխատակից
* Կոնստանտին Նազարենկո – *դրվագ 
* Բորիս Ֆեոդոսև – *բանվոր

## Նկարահանող խումբ
* Ռեժիսոր՝ Ալեքսանդր Իվանով
* Սցենարիստներ՝ Բորիս Լիպատով, Ալեքսանդր Իվանով և Վ. Գրանատման
* Օպերատոր՝ Ալեքսանդր Գինցբուրգ
* Նկարիչ՝ Սեմյոն Մեյնկին

## Արձագանքներ
Ֆիլմի ռեժիսորի մասին գրքի հեղինակ Լեոնիդ Մուրատովը գրել է, որ «Երեք զինվորը» վկայում է սխեմաների դեմ ռեժիսորական իմունիտետի և հերոսների թեզիսային «ծագման»։ Նա նշել է, որ «ֆիլմի առաջին տեսարաններից նրա գործողություններն ընկղմվում են կենցաղային հոգեբանական մանրամասներով հագեցած միջավայր»։

Կինոյի պատմաբան Պյոտր Բագրովը պնդում է․ «Շատ առաջատար քննադատների և արվեստագետների կարծիքով, խորհրդային համր կինոյի վերջին ձեռքբերումներից մեկն է դարձել է Ալեքսանդր Իվանովի «Երեք զինվոր» (1932) ֆիլմը, որը դրամա է ինտերվենցիայի և դասական համերաշխության մասին»։

## Ծանոթագրություններ

## Գրականություն
* 
* 
* 

Կատեգորիա:1930-ականների ռուսերեն ֆիլմեր
Կատեգորիա:1932 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Ալեքսանդր Իվանովի ֆիլմեր
Կատեգորիա:Խորհրդային ֆիլմեր
Տարին որպես կյանք

**«Տարին որպես կյանք»** (), լայնաֆորմատ գեղարվեստական կենսագրական ֆիլմ (2 սերիա) ռեժիսորներ Այզերբայջան Մամբետովի և Գրիգորի Ռոշալի կողմից։ Պատմում է գիտական կոմունիզմի հիմնադիրներ Կարլ Մարքսի և Ֆրիդրիխ Էնգելսի կյանքի մեկ տարվա մասին։ Սցենարը գրվել է Գալինա Սերեբրյակովայի «Կրակի առևանգում» () վեպի մոտիվներով։

## Սյուժե
Ֆիլմը պատմում է 1848-1849 թվականներին Մարքսի և Էնգելսի կյանքում բարդ և հետաքրքիր ժամանակաշրջանի մասին։ Պատմությունը սկսվում է «Մանիֆեստի» հրապարակումից։ Ֆրանսիական հեղափոխությունից հետո Մարքսն արտաքսվել է Բելգիայից, իսկ Գերմանիայում հեղափոխությունից հետո տեղափոխվում Քյոլն և փորձում ընկերներին աջակցել «Նոր Ռեյնյան թերթի» հրատարակությամբ։ Այնուհետև Մարքսը, որը իշխանությունների կողմից հետապնդվում է իր հայացքների համար, ընտանիքի հետ ստիպված է փախչել Լոնդոն։

## Դերերում
* Իգոր Կվաշա – *[[Կարլ Մարքս]]
* [[Անդրեյ Միրոնով]] – *Ֆրիդրիխ Էնգելս
* Ռուֆինա Նիֆոնտովա – *[[Ժեննի Մարքս]]
* Ալեքսեյ Ալեքսեև – *Վիլհելմ Վոլֆ
* Վասիլի Լիվանով – *[[Վեերթ Գեորգ|Գեորգ Վեերթ]]
* Անատոլի Սոլովյով – *Կարլ Շապպեր
* Վլադիմիր Բալաշով – *Իոսիֆ Մոլ
* [[Սվետլանա Խարիտոնովա]] – *Լենխեն
* Լև Զոլոտուխին – *[[Միխայիլ Բակունին]]
* Օլգա Գոբզևա – *Դաշա
* Արտյոմ Կարապետյան – *Մոզես Հեսս
* Դմիտրի Միրգորոդսկի – *Գեորգ Գերվեգ
* Կլարա Լուչկո – *Էմմա Գերվեգ
* Սերգեյ Կուրիլով – *Հայնրիխ Հայնե
* Ալլա Բուդնիցկայա – *Մաթիլդա Հայնե
* [[Զինովի Գերդտ]] – *Բորնշտեդտ
* Գրիգորի Շպիգել – *Քելլեր
* Ֆեոդոր Նիկիտին – *Վալտեր-Սոկրատ
* Նիկիտա Միխալկով – *Ժյուլ
* Արիադնա Շենգելայա – *Ժաննետա
* Ալեքսանդր Օռլով – *Աբել Հանս
* [[Լյուդմիլա Չուրսինա]] – *Իլզա
* Ալեքսանդր Խվիլյա – *Անտուան
* Էրիխ Գերբերդինգ – *Բիսմարկ
* Սերգեյ Ստոլյարով – *Գելեն
* Ալեքսանդր Սմիռնով – *Հոֆման
* Էլ Տրակտովենկո – *Էվերբեկ
* [[Նիկոլայ Գլադկով]] – *տպարանի աշխատող
* Նատալյա Գիցերոտ – *մադամ Անտուան
* Լեոնիդ Պարխոմենկո – *խելագար խցում
* Պյոտր Սոբոլևսկի – *Ռաուտենբախ
* Արկադի Ցինման – *գնդապետ
* Վյաչեսլավ Գոստինսկի – ''սուրհանդակ (լուսագրերում նշված չէ)

## Նկարահանող խումբ
* Ռեժիսորներ՝ Այզերբաջան Մամբետով, Գրիգորի Ռոշալ
* Սցենարիստ՝ Գրիգորի Ռոշալ
* Օպերատորներ՝ Լեոնիդ Կոսմատով, Ալեքսանդր Սիմոնով
* Կոմպոզիտոր՝ Դմիտրի Շոստակովիչ
* Նկարիչ՝ Իոսիֆ Շպինել

## Ծանոթագրություններ

## Գրականություն
* 
* 

Կատեգորիա:1960-ականների ռուսերեն ֆիլմեր
Կատեգորիա:1966 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կենսագրական ֆիլմեր
Կատեգորիա:Խորհրդային ֆիլմեր
Կատեգորիա:Ռուսական ֆիլմեր
Չորրորդ մոլորակը

**«Չորրորդ մոլորակը»** (), ռուսական ֆանտաստիկ ֆիլմ, որը նկարահանել է ռեժիսոր Դմիտրի Աստրախանը 1995 թվականին։

## Սյուժե
Տիեզերական արշավախումբը, որը բաղկացած է երեք մարդուց, ժամանում է Մարս։ Ի զարմանս տիեզերագնացների՝ կարմիր մոլորակի վրա խորհրդային փոքրիկ քաղաք է հայտնաբերվում։ Շուտով պարզվում է, որ ճանապարհորդները հայտնվել են սեփական անցյալում։ Աստիճանաբար նրանք հասկանում են, որ իրենց շուրջը կան «մտածող դաշտ», որը կատարում է ցանկությունները։ Հրամանատարը որոշում է մնալ, որպեսզի կարողանա փրկել մի աղջկա, որին սիրում էր և որին սպանել էին 20 տարի առաջ։ Ըստ էության, սյուժեն Ռեյ Բրեդբերիի «Մարսյան քրոնիկոնի» 6-րդ մասի վերափոխումն է։

## Դերերում
* Անատոլի Կոտենյով – *Սերգեյ, նավի հրամանատար (հնչյունավորող՝ Վալերի Կուխարեշին)
* Օլգա Բելյաևա – *Տանյա
* Յուրի Օռլով – *Իգոր
* Դանիել Մակվիկար – *ամերիկացի տիեզերագնաց (հնչյունավորող՝ Արթուր Վախա)
* Դմիտրի Աստրախան
* Վլադիմիր Խրապունով
* Անատոլի Ժուրավլյով
* Վալենտին Բուկին
* Պավել Յակովլև
* Վալերի Նիկիտենկո
* Անտոնինա Վվեդենսկայա
* Յուրի Օվսյանկո
* Վալերի Կիսելյովա
* Արմենակ Նազիկյան
* Իրինա Չերեզովա
* Օքսանա Սկաչկովա
* Գենադի Սվիր
* Վլադիմիր Տրուխանով
* Լյուդմիլա Վագներ
* Իրինա Կորովինա
* Վիկտոր Գոգոլև
* Արթուր Վախա
* Վլադիմիր Լելյոտկո
* Գենադի Վորոպաև
* Վալերի Կրավչենկո

## Սաունդթրեք
* «И на Марсе будут яблони цвести», երաժշտությունը՝ Վանո Մուրադելիի, տեքստը՝ Ե. Դոլմատովսկու.
* «Bésame mucho», երաժշտությունը՝ Կոնսուելո Վելասկես Տորես 
* «Парень-паренёк», երաժշտությունը՝ Էդդի Ռոզների, տեքստը՝ ՆԱում Լաբկովսկու
* Guarda che luna (Look, what a moon), կատարող՝ Laura Saint Paul, գրել է՝ Walter (Gualtiero) Malgoni и Bruno Pallesi

## Լրացուցիչ փաստեր
* Ֆիլմի նկարահանումներն անցկացվել են Լենինգրադի մարզի Շլիսելբուրգ քաղաքում։
* Տանյայի դերակատար Օլգա Բելյաևան իրականում մահացել է 2000 թվականին։

## Ծանոթագրություններ

## Արտաքին հղումներ
* «Չորրորդ մոլորակը» IMDB կայքում
* «Չորրորդ մոլորակը» ֆիլմը  ruskino.ru կայքում

Կատեգորիա:1990-ականների ռուսերեն ֆիլմեր
Կատեգորիա:1995 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Ռուսական ֆանտաստիկ ֆիլմեր
Կատեգորիա:Ռուսական ֆիլմեր
Ձյունանուշ կանչե՞լ եք

**«Ձյունանուշ կանչե՞լ եք»** (), խորհրդային գեղարվեստական ֆիլմ, ամանորյա մելոդրամա, որը նկարահանել է ռեժիսոր Վալենտին Մորոզովը։ Գլխավոր դերերը կատարել են Իրինա Ալֆյորովայի և Վլադիմիր Մենշովը։ Պրեմիերան հեռուստատեսությամբ կայացել է 1985 թվականի դեկտեմբերի 31-ին։

## Սյուժե
Գործողությունները տեղի են ունենում Լենինգրադում՝ նոր 1986 թվականին ընդառաջ։ Թատերական դերասանուհի Սվետլանա Ալեքսանդրովնան աշխատում է բարի ծառայությունների ընկերությունում՝ կատարելով Ձյունանուշի դերը։ Ձմեռ պապի դերը կատարող դերասանը հիվանդացել է, և  նրան փոխարինել համոզում են միկրոավտոբուսի վարորդ Ալեքսանդր Սերյոգինին։ Նա լավ է հարմարվում անսովոր դերին։ Ձմեռ պապի և Ձյունանուշի բազմաթիվ հաճախորդների թվում են տաղանդավոր պատանի կոմպոզիտորը, մանկատան երեխան և նույնիսկ միայնակ կինը, որն իր համար է կանչել  է հեքիաթային կերպարներին։ Նրանք գնում են նաև Սերյոգինի որդու մոտ, որի հետ տեսնվել նրան թույլ չի տալիս իր նախկին կինը։

Աշխատանքային օրվա ավարտից հետո Սերյոգինը գնում է սուրճ խմելու, և այստեղ նրան գրություն են փոխանցում Սվետլանա Ալեքսանդրովնայի հասցեով, որը, հրաժարվելով ընկերների մոտ Ամանորը դիմավորելու մտադրությունից, որոշել է մնալ տանը։ Նա չի պատասխանում հեռախոսին, բայց երբ հնչում է դռան զանգը, բացում է և տեսնում շեմին կանգնած Սերյոգինին։

## Դերերում
* Իրինա Ալֆյորովա – *Սվետլանա Ալեքսանդրովնա Նեչաևա ([[Ձյունանուշ]])
* [[Վլադիմիր Մենշով]] – *Ալեքսանդր Պետրովիչ Սերյոգին (Ձմեռ Պապ)
* Օլգա Վոլկովա – *Սվետլանա Իվանովնա
* Վերա Տիտովա – *Պետյայի տատը, Սերյոգինի զոքանչը (լուսագրերում նշված չէ)
* Իվան Կրասկո – *Իվան Իվանովիչ, բարի ծառայությունների ընկերության տնօրեն
* Նիկոլայ Լավրով – *թատրոնի ռեժիսոր
* Գեորգի Շտիլ – *ծպտյալ
* [[Բորիս Առաքելով]]
* Վլադիմիր Բոգդանով
* [[Օլեգ Եֆրեմով]]
* Վալերի Կրավչենկո
* Նիկոլայ Կուզմին – *պապ
* Թամարա Լեբեդևա
* Ելենա Ստավրոգինա
* Վլադիմիր Լիտվինով – ''Սվետլանայի սիրահար
* Ստանիսլավ Սոկոլով
* Լյուբով Տիշչենկո

## Ծանոթագրություններ

## Արտաքին հղումներ
* 

Կատեգորիա:1980-ականների ռուսերեն ֆիլմեր
Կատեգորիա:1985 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Ամանորյա ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Հանգստացողների կյանքից

**«Հանգստացողների կյանքից»** (), խորհրդային գեղարվեստական ֆիլմ, որը նկարահանել է ռեժիսոր Նիկոլայ Գուբենկոն 1980 թվականին։

## Սյուժե
Անձրևոտ աշնանը Ղրիմի հանգստյան տներից մեկում՝ «արտասահմանում» առողջության և կյանքի մասին անվերջ խոսակցությունների, պարտադիր առողջարանային սիրախաղերի ֆոնին ծնվում է երկու միայնակ և ինքնամփոփ մարդկանց սերը, որոնք գրեթե համակերպվել էին իրենց մենակության հետ։

## Դերերում
* Ռեգիմանտաս Ադոմայտիս (հնչյունավորել է Նիկոլայ Գուբենկոն) – *Ալեքսեյ Սերգեևիչ Պավլիշչև
* [[Ժաննա Բոլոտովա]] – *Նադեժդա Անդրեևնա
* Գեորգի Բուրկով – *Արկադի Պավլովիչ, «դիվանագետ»-խոհարար
* [[Ռոլան Բիկով]] – *Վիկտոր Լեոնիդովիչ Լիսյուտկին, հնարամիտ մասսովիկ
* Անատոլի Սոլոնիցին – *Տոլիկ Չիկին
* [[Լիդիա Ֆեդոսեևա-Շուկշինա|Լիդիա Ֆեդոսեևա]] – *Օքսանա
* Մարիա Վինոգրադովա – *Մարգո / Մարգարիտա Սերաֆիմովնա
* Վիկտոր Ֆիլիպով – *տրակտորիստ-առաջավոր
* Թամարա Յակոբսոն – *Օլգա Նիկոլաևնա
* [[Ռեզո Էսաձե]] – *լուսանկարիչ
* Միխայիլ Խերխեուլիձե – *խորոված անող

== Նկարահանող խումբ ==
* Սցենարը և բեմադրությունը՝ [[Նիկոլայ Գուբենկո]]յի
* Բեմադրող օպերատոր՝ Ալեքսանդր Կնյաժինսկի
* Բեմադրող նկարիչ՝ Ալեքսանդր Տոլկաչով
* Կոմպոզիտոր՝ [[Իսահակ Շվարց]]

== Տեխնիկական տվյալներ ==
* Արտադրություն՝ [[Մոսֆիլմ]], Առաջին ստեղծագործական միավորում
* Գեղարվեստական ֆիլմ, գունավոր
* Նկարահանվել է [[Շոստկա]]յի արտադրության «Սվեմա» ժապավենով
* Լեզու՝ Ռուսերեն
* Հրատարակություն DVD-ով՝ 2005, DVD5 (1 շերտ), Dolby Digital 1.0 Mono, Standard 4:3 (1,33:1)
* Հրատարակություն [[Տնային վիդեո համակարգ|VHS]]-ով՝ 1999, մոնո, PAL

== Ծանոթագրություններ ==


== Գրականություն ==
* *Петров В.'' Ожидание на морском берегу: Рецензия на художественный фильм «Из жизни отдыхающих» // Советская молодёжь. — 1981. — 5 июля.

## Արտաքին հղումներ
* Художественный фильм «Из жизни отдыхающих» (СССР, 1980) // Портал «Энциклопедия отечественного кино»

Կատեգորիա:1980 ֆիլմեր
Կատեգորիա:1980-ականների ռուսերեն ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:1980-ականների խորհրդային ֆիլմեր
Մուշեղ Մովսիսյան

**Մուշեղ Աբրահամի Մովսիսյան** (), քաղաքական գործիչ, Հայաստանի Ազգային ժողովի նախկին պատգամավոր։

## Կենսագրություն
Մուշեղ Մովսիսյանը ծնվել է 1956 թվականի դեկտեմբերի 26-ին Էջմիածնի շրջանի Այգեկ գյուղում։ 1974 թվականին ավարտել է Այգեկի միջնակարգ դպրոցը։ 1975-1977 թվականներին ծառայել է խորհրդային բանակում։ 1978-1980 թվականներին Էջմիածնի շրջանի «Կարմիր դրոշ» պետտնտեսությունում աշխատել է ֆիզկուլտուրայի հրահանգիչ։ 1988-1991 թվականներին Լեռնային Ղարաբաղում եղել է պարտիզանական ջոկատի մարտիկ, կամավորական,  հրամանատար, 1991-1993 թվականներին՝ Էջմիածնի շրջանի և Այգեկ գյուղի շրջանային ու տեղական խորհուրդների պատգամավոր, 1993 թվականին՝ զորամասի շտաբի պետի շարային մասով օգնական, իսկ 1993-1995 թվականներին եղել է նույն զորամասի շտաբի պետի տեղակալ, պետի պաշտոնակատար։ 1994-1996 թվականներին եղել է Այգեկի գյուղխորհրդի նախագահ, իսկ 1996-1999 թվականներին՝ Այգեկի գյուղապետ։ 1999-2003 թվականներին եղել է Ազգային Ժողովի պատգամավոր (թիվ 36 ընտրատարածք)։ Եղել է Ազգային Ժողովի պաշտպանության, ազգային անվտանգության և ներքին գործերի մշտական հանձնաժողովի անդամ։ Խմբակցություններում և պատգամավորական խմբերում չի ընդգրկվել։ Եղել է «Կայունություն», այնուհետև Ագրարային-արդյունաբերական ժողովրդական միավորում պատգամավորական խմբի անդամ։ Ոչ մի կուսակցության չի պատկանել։ Մահացել է 2004 թվականի սեպտեմբերի 20-ին, 47 տարեկան հասակում։

## Անձնական կյանք
Ամուրի է։

## Ծանոթագրություններ

Կատեգորիա:ՀՀ ԱԺ 2-րդ գումարման պատգամավորներ
Կատեգորիա:Հայ քաղաքական գործիչներ